Parlamantera HDP'yî ya Edene Tulay Hatîmogûllari derheqê qerarê neweyî û tepiştişê Hemserekan ê verênan ê HDP'yî Selahattîn Demîrtaş û Fîgen Yuksekdage de qisey kerd.
Hatîmogullari vist vîrî ke Tirkîya de hukm  xoser nîyo û mehkeme goreyê vatişanê şexsêkî û temsîlkaranê ey tê gêrena û va: ‘‘Demîrtaş beraat kerd û mehkemeya pîle zî qerar tasdîq kerd. Numreyê dosya ame vurnayene newe ra hukmkerdiş ame kerdene. Xeber ameye û lezabez ma pêro embazanê xo reyde şîyê edlîye, uca vatêne ke ca de derbasê SEGBÎS'î bibê la ma pê saetan korîdor de vindertî. Uca 4 bi saetan xîret kerd ke dadgerî îqna bikerê. Seba ke dadgero ke no qerar girewt zanayêne ke siba yan zî wextêkê bînî pê çi hal bêro hukmkerdene.  Naye ra ma 3-4 saetî korîdor de vindertî. Dima dadger ame û qeraro ecêb ê huqûqî da. Tirkîya de îqtîdar pê mehkemeyan kay keno, mehkemeyî bîyî kayê îqtîdarî. Ê xîret kenê Mehkemeya Heqanê Merdiman a Ewropa û mehkemeyanê Ewropa bixapînê. Labelê ê bi xo zî zanê ke kes înan rê bawer nêkeno. Tirkîya de hînî bawerîya kesî bi mehkemeyan çin o."
